
125. Επαγγελματική κατοχύρωση των πτυχιούχωντων 
Τμημάτων Θεατρικών Σπουδών του Εθνικού και 


Καποδιστριακού Πανεπιστημίου Αθηνών και του 
Πανεπιστημίου Πατρών και του Τμήματος Θεά¬ 
τρου του Αριστοτελείου Πανεπιστημίου Θεσσα¬ 
λονίκης . 1 

126. Όροι και προϋποθέσεις επαγγελματικής εκπαί¬ 
δευσης των υποψηφίων κρεοπωλών και εκδο¬ 
ροσφαγέων. 2 


127. Τροποποίηση και συμπλήρωση του π.δ. 399/94 
"Προστασία των εργαζομένων από τους κινδύ¬ 
νους που συνδέονται με την έκθεση σε καρκινο¬ 
γόνους παράγοντες κατά την εργασία σε συμ¬ 
μόρφωση με την οδηγία του Συμβουλίου 
90/394/ΕΘΚ" (221/Α) σε συμμόρφωση με την οδη¬ 
γία 97/42/ΕΚ του Συμβουλίου. 3 

Επαγγελματική κατοχύρωση των πτυχιούχωντων Τμημά¬ 
των Θεατρικών Σπουδών του Εθνικού και Καποδι- 
στριακού Πανεπιστημίου Αθηνών και του Πανεπιστη¬ 
μίου Πατρών και του Τμήματος Θεάτρου του Αριστο- 
τελείου Πανεπιστημίου Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 50 παρ. 3 και 6 παρ. 6του ν. 1268/82 "Για 
τη δομή και λειτουργία των Ανώτατων Εκπαιδευτικών 
Ιδρυμάτων", (Α’ 87), όπως η τελευταία αυτή διάταξη τρο¬ 
ποποιήθηκε με το άρθρο 48 παρ. 1 του ν. 1404/83 "Δομή 
και λειτουργία των Ανωτάτων Τεχνολογικών Ιδρυμάτων" 
(Α’ 173) και με το άρθρο 15παρ. 2ατου ν. 2640/98 (Α’ 206). 

β) Του άρθρου 29Ατου ν. 1558/85 (Α’ 37) όπως αυτό 
προσετέθη με το άρθρο 27 του ν. 2081 /92 (Α’ 154) και τρο¬ 
ποποιήθηκε με το άρθρο 1 παρ. 2α του ν. 2469/97 (Α’ 38). 


γ) Της απόφασης του Πρωθυπουργού και της Υπουρ¬ 
γού Εσωτερικών Δημόσιας Διοίκησης και Αποκέντρωσης 
8211/1999, "Ανάθεση αρμοδιοτήτων στους Υφυπουρ¬ 
γούς Εσωτερικών, Δημόσιας Διοίκησης και Αποκέντρω¬ 
σης Λεωνίδα Τζάνη και Γεώργιο Φλωρίδη (ΒΊ98)". 

δ) Της απόφασης του Πρωθυπουργού και του Υπουρ¬ 
γού Οικονομικών 1107147/1239/006Α "Ανάθεση αρμοδιο¬ 
τήτων του Υπουργού Οικονομικών στους Υφυπουργούς 
Οικονομικών" (Β’ 922). 

2. Τη γνώμη των Συγκλήτων του Εθνικού και Καποδι- 
στριακού Πανεπιστημίου Αθηνών (συνεδρίαση 5-2-98) 
του Αριστοτελείου Πανεπιστημίου Θεσσαλονίκης (συνε¬ 
δρίαση αρ. 2693/24-6-98) και του Πανεπιστημίου Πατρών 
(συνεδρίαση 289/12-5-99). 

3. Το γεγονός ότι δεν γνωμοδότησε το Συμβούλιο Ανώ¬ 
τατης Παιδείας αν και ζητήθηκε η γνώμη του με το αρ. 
Β1/212/19-3-99 έγγραφο του Υπουργού Παιδείας και ότι 
έχει παρέλθει άπρακτη η προθεσμία που ορίζουν οι δια¬ 
τάξεις του άρθρου 50 παρ. 3 του ν. 1268/82. 

4. Το γεγονός ότι από τις διατάξεις του διατάγματος αυ¬ 
τού, δεν προκαλείται δαπάνη σε βάρος του κρατικού 
προϋπολογισμού και 

5. Την 480/1999 γνωμοδότηση του Συμβουλίου της Επι¬ 
κράτειας με πρόταση του Υπουργού Εθνικής Παιδείας και 
θρησκευμάτων και των Υφυπουργών Εσωτερικών, Δημό¬ 
σιας Διοίκησης και Αποκέντρωσης και Οικονομικών, απο¬ 
φασίζουμε: 

Άρθρο 1 

Ι.ΟιπτυχιούχοιτωνΤμημάτων θεατρικών Σπουδώντου 
Εθνικού και Καποδιστριακού Πανεπιστημίου Αθηνών και 
του Πανεπιστημίου Πατρών καθώς και οι πτυχιούχοι του 
Τμήματος Θεάτρου του Αριστοτελείου Πανεπιστημίου 
Θεσσαλονίκης, οι οποίοι ορίζονται και ως "Θεατρολόγοι", 
έχουν ως κύρια δραστηριότητα την ενασχόλησή τους με 
την καλλιέργεια, ανάπτυξη και διάδοση της τέχνης του θε¬ 
άτρου και του πολιτισμού. 

2. Οι πτυχιούχοι θεατρολόγοι μπορούν να απασχολού¬ 
νται ως εκπαιδευτικοί, στο χώρο της εκπαίδευσης ή ως 
καλλιτεχνικοί σύμβουλοι ή ως υπεύθυνοι πολιτιστικών εκ¬ 
δηλώσεων ή ως ειδικοί θεατρολογικών εργασιών στον ευ¬ 
ρύτερο θεατρικό χώρο, δημόσιο και ιδιωτικό, καλλιτεχνι¬ 
κό και διοικητικό, συμβάλλοντας με δημιουργικό τρόπο 
στην διαμόρφωση του ρόλου του θεατρικού κοινού και 
στην καλλιέργεια και διάδοση της θεατρικής παιδείας. Οι 

εν λόγω πτυχιούχοι μπορούν να διορίζονται ή να προ¬ 
σλαμβάνονται ιδίως: 

α) Στην εκπαίδευση, δημόσια και ιδιωτική ως: (ι) δάσκα¬ 
λοι, εμψυχωτές (επίπιεΙευΓε) θεατρικής αγωγής, θεατρι¬ 
κών παιχνιδιών και δραματοποίησης και (ιι) ως καθηγητές 
για τη διδασκαλία μαθημάτων θεατρικής παιδείας ή ως 
υπεύθυνοι σχολικών καλλιτεχνικών εκδηλώσεων ή ως εμ¬ 
ψυχωτές και επιμορφωτές στην δευτεροβάθμια και μετα- 
δευτεροβάθμια εκπαίδευση. 

β) Σε φορείς του δημόσιου και ιδιωτικού τομέα : όπως 
Υπουργεία, Νομαρχιακές και Τοπικές Αυτοδιοικήσεις, 
Κρατικούς θεατρικούς και πολιτιστικούς οργανισμούς, 
μέσα επικοινωνίας και ενημέρωσης (τηλεόραση, ραδιό¬ 
φωνο) και ιδρύματα με πολιτισμική δράση, ως υπεύθυνοι 
πολιτιστικών εκδηλώσεων ή ως καλλιτεχνικοί σύμβουλοι 
ή ως ειδικοί θεατρολογικών εργασιών (εισηγητές δραμα¬ 
τολογίων, επιμελητές θεατρικών προγραμμάτων, ανά¬ 
γνωση και κριτική θεατρικών έργων). 

Άρθρο 2 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 6 Απριλίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

Όροι και προϋποθέσεις επαγγελματικής εκπαίδευσης 
των υποψηφίων κρεοπωλών και εκδοροσφαγέων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παρ. 1 του άρθρου 18 του ν.1790/1988 « Οργά¬ 
νωση και λειτουργία Οργανισμού Ελληνικών Γεωργικών 
Ασφαλίσεων και άλλες διατάξεις» (Α 134). 

β) Των άρθρων 2 παρ. 3 περιπτ. ζ και 6 παρ. 3 του 
ν.2009/1992 «Εθνικό Σύστημα Επαγγελματικής Εκπαί¬ 
δευσης και Κατάρτισης και άλλες διατάξεις» (Α 18). 

γ) Του άρθρου 29Ατου ν. 1558/1985 «Κυβέρνηση και κυ¬ 
βερνητικά όργανα» (Α 137), όπως το άρθρο 29Α προστέ¬ 
θηκε με το άρθρο 27 του ν.2081/1992 «Ρύθμιση του θε¬ 
σμού των Επιμελητηρίων, τροποποίηση διατάξεων του 
Ν. 1712/1987 για τον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών επαγ- 
γελματιών και άλλες διατάξεις» (Α 154) και τροποποιήθη¬ 
κε με το άρθρο 1 του ν.2469/1997 «Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις» (Α 38). 

2. Την 1107147/1239/006 Α/4-10-1996 απόφαση του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στους Υφυ¬ 


πουργούς Οικονομικών» (Β 922). 

3. Την 339/8-3-1999 απόφαση του Πρωθυπουργού και 
της Υπουργού Ανάπτυξης «Ανάθεση αρμοδιοτήτων 
στους Υφυπουργούς Ανάπτυξης Άννα Διαμαντοπούλου 
και Ιωάννη Χαραλάμπους» (Β 198) και την 3574/5-7-1999 
απόφαση του Πρωθυπουργού και του Υπουργού Ανάπτυ¬ 
ξης «Ανάθεση αρμοδιοτήτων στον Υφυπουργό Ανάπτυ¬ 
ξης» (Β 1373). 

4. Την 3396/3-11-1998 απόφαση του Πρωθυπουργού 
και του Υπουργού Γεωργίας «Ανάθεση αρμοδιοτήτων 
στους Υφυπουργούς Γεωργίας Κωνσταντίνο Βρεττό και 
Παρασκευά Φούντά» (Β 1165). 

5. Την 22/23-7-1998 γνωμοδότηση του Διοικητικού Συμ¬ 
βουλίου του Οργανισμού Επαγγελματικής Εκπαίδευσης 
και Κατάρτισης. 

6. Το γεγονός ότι από τις διατάξεις του παρόντος δια¬ 
τάγματος δεν προκαλείται νέα δαπάνη σε βάρος του κρα¬ 
τικού προϋπολογισμού, σύμφωνα και με το 336138/2-3- 
2000 έγγραφο του Υπουργείου Γεωργίας. 

7. Τις 151/1999 και 109/2000 γνωμοδοτήσεις του Συμ¬ 
βουλίου της Επικράτειας, με πρόταση των Υπουργών 
Εθνικής Παιδείας και θρησκευμάτων και Υγείας και Πρό¬ 
νοιας και των Υφυπουργών Οικονομικών, Ανάπτυξης και 
Γεωργίας, αποφασίζουμε: 

Άρθρο 1 

Πεδίο εφαρμογής 

1. Με το παρόν διάταγμα θεσπίζονται διατάξεις σχετι¬ 
κές με την επαγγελματική εκπαίδευση του κρεοπώλη, πα¬ 
ραδοσιακού κρεοπώλη, εκδοροσφαγέα και παραδοσια¬ 
κού εκδοροσφαγέα, η οποία παρέχεται από τις Σχολές 
Επαγγελμάτων Κρέατος του Υπουργείου Γεωργίας, που 
λειτουργούν σύμφωνα με τις διατάξεις του άρθρου 5 του 
π.δ.455/1990 «Σύσταση και αναδιάρθρωση Κτηνιατρικών 
Υπηρεσιών Υπουργείου Γεωργίας» (Α 174), και αποτελεί 
βασική προϋπόθεση για την άσκηση των αντίστοιχων 
επαγγελμάτων. 

2. Μέσα σε μία διετία από την έναρξη ισχύος του παρό¬ 
ντος όλα τα άτομα που ασκούν το επάγγελμα του παρα¬ 
δοσιακού κρεοπώλη πριν από τις 20-12-1988, πρέπει 
σύμφωνα με τον ορισμό της περιπτ. βτου άρθρου 2 να εί¬ 
ναι κάτοχοι βεβαίωσης παραδοσιακού κρεοπώλη, σύμ¬ 
φωνα με τα οριζόμενα στις αντίστοιχες διατάξεις του πα¬ 
ρόντος. 

3. Μέσα σε μία διετία από την έναρξη ισχύος του παρό¬ 
ντος όλα τα άτομα που ασκούν το επάγγελμα του παρα¬ 
δοσιακού εκδοροσφαγέα πριν από τιις 31-12-1994, πρέ¬ 
πει σύμφωνα με τον ορισμό της περιπτ. ετου άρθρου 2 να 
είναι κάτοχοι βεβαίωσης παραδοσιακού εκδοροσφαγέα, 
σύμφωνα με τα οριζόμενα με τα οριζόμενα στις αντίστοι¬ 
χες διατάξεις του παρόντος. 

4. Οι κατέχοντας βεβαιώσεις παραδοσιακού κρεοπώλη 
ή εκδοροσφαγέα σύμφωνα με τις διατάξεις του 
π.δ.468/1990 (Α 180) δεν υποχρεούνται να αποκτήσουν 
βεβαιώσεις σύμφωνα με τις διατάξεις του παρόντος. 

Άρθρο 2 

Ορισμοί 

Για την εφαρμογή που παρόντος διατάγματος νοείται: 

α) Κρεοπώλης: ο ιδιοκτήτης ή ο υπάλληλος κρεοπωλεί¬ 
ου ή ο τεχνίτης εργαστηρίου επεξεργασίας και τυποποίη¬ 
σης κρέατος, που είναι κάτοχος βεβαίωσης Σχολής Επαγ¬ 
γελμάτων Κρέατος, ο οποίος ασχολείται στο κρεοπωλείο 

ή στο εργαστήριο με τον τεμαχισμό, την αποστέωση, την 
περιποίηση, την παρουσίαση και τη διάθεση για εμπορία 
του κρέατος των σφαγίων ζώων (μεγάλα και μικρά μηρυ- 
καστικά και χοίροι), πτηνών (όρνιθες, ινδιάνοι, μελεαγρί- 
δες, πάπιες, χήνες, περιστέρια), κονίκλων και μεγάλων ή 
μικρών τριχωτών ή πτερωτών θηραμάτων. 

β) Παραδοσιακός κρεοπώλης: ο ιδιοκτήτης ή ο υπάλλη¬ 
λος κρεοπωλείου ή ο τεχνίτης εργαστηρίου επεξεργα¬ 
σίας και τυποποίησης κρέατος, ο οποίος ασχολείται με 
εμπειρικό τρόπο πριν από τις 20-12-1988 με τις αναφερό- 
μενες στην περίπτωση α δραστηριότητες. 

γ) Κρεοπωλείο: το ανεξάρτητο κατάστημα ή ο ειδικός 
χώρος πολυκαταστήματος που πληροί τους όρους του 
ανεξάρτητου καταστήματος στο οποίο διατίθεται προς 
πώληση στον τελικό καταναλωτή το κρέας των αναφερο- 
μένων στην περίπτωση α σφαγίων ζώων και όπου διενερ- 
γείται ο τεμαχισμός, η αποστέωση, η περιποίηση, η πα¬ 
ρουσίαση και η διάθεση των κρεάτων. 

Οι εργασίες τεμαχισμού, αποστέωσης, περιποίησης και 
παρουσίασης των κρεάτων μπορεί να διενεργούνται στον 
ίδιο χώρο του κρεοπωλείου όπου γίνεται η διάθεση για 
εμπορία των κρεάτων, σε παρακείμενο προς την αίθουσα 
διάθεσης για εμπορία των κρεάτων χώρο του κρεοπωλεί¬ 
ου ή και σε εντελώς ανεξάρτητο από το κρεοπωλείο ερ¬ 
γαστήριο τεμαχισμού κρεάτων. Οι ανωτέρω εργασίες 
πρέπει να γίνονται υποχρεωτικά από άτομα που είναι κά¬ 
τοχοι «βεβαίωσης κρεοπώλη» ή «βεβαίωσης παραδοσια¬ 
κού κρεοπώλη» σύμφωνα με τα οριζόμενα στις περιπτώ¬ 
σεις α και β του παρόντος άρθρου. 

δ) Εκδοροσφαγέας: το άτομο το οποίο ασχολείται σε 
ένα σφαγείο με τις εργασίες αναισθητοποίησης, σφαγής, 
εκδοράς, εκσπλαχνισμού και παρουσίασης των σφαγίων 
ή των ημιμορίων και τεταρτημόριων των αναφερομένων 
στην περίπτωση α σφαγίων ζώων, ο οποίος είναι κάτοχος 
βεβαίωσης Σχολής Επαγγελμάτων Κρέατος. 

ε) Παραδοσιακός εκδοροσφαγέας: το άτομο που ασχο- 
λείται σε ένα σφαγείο με τις εργασίες αναισθητοποίησης, 
σφαγής, εκδοράς, εκσπλαχνισμού και παρουσίασης των 
σφαγίων ή των ημιμορίων και τεταρτημόριων των αναφε¬ 
ρομένων στην περίπτωση α σφαγίων ζώων με εμπειρικό 
τρόπο πριν τις 31 -12-1994. 

στ) Σχολές Επαγγελμάτων Κρέατος Υπουργείου Γεωρ- 
γίας: οι σχολές αυτές έχουν εκπαιδευτική, ενημερωτική 
και ερευνητική αποστολή και δραστηριότητα σε θέματα: 

αα) Τεχνολογίας σφαγείων, εργαστηρίων και χώρων 
επεξεργασίας και τυποποίησης κρέατος και προϊόντων 
του, συστηματικής διαδικασίας σφαγής και επεξεργα¬ 
σίας των διαφόρων ειδών σφαγίων ζώων που αναφέρο- 
νται στην περιπτ. α του άρθρου 2, παραγωγής και προε¬ 
τοιμασίας του κρέατος και των προϊόντων αυτού. 

ββ) Επεξεργασίας και αξιοποίησης των διαφόρων πα¬ 
ραπροϊόντων και υποπροϊόντων του κρέατος και των 
προϊόντων του. 

γγ) Υγιεινής παραγωγής, επεξεργασίας, διακίνησης και 
συντήρησης του κρέατος και των προϊόντων του. 

δδ) Εμπορίας και διαμόρφωσης των τιμών των κρεάτων 
των διαφόρων ειδών των παραγωγικών ζώων. 

εε) Ποιοτικής κατάταξης (ταξινόμησης) των σφαγίων 
των παραγωγικών ζώων και γενικά ποιότητας του κρέα¬ 
τος και των προϊόντων του. 

στ στ) Επιμόρφωσης και εξειδίκευσης των κτηνιάτρων 
στην ταξινόμηση των σφαγίων, την τεχνολογία, την υγιει¬ 
νή καιγενικάτηνποιότητατου κρέατος καιτωνπροϊόντων 


του, περιοδικής ενημέρωσης και παροχής τεχνογνωσίας 
στους αρμόδιους κτηνιάτρους του Υπουργείου Γεωρ¬ 
γίας, των νομαρχιακών και περιφερειακών κτηνιατρικών 
υπηρεσιών και των Συνοριακών Σταθμών Κτηνιατρικού 
Ελέγχου (ΣΥ.Κ.Ε.), συλλογής, αξιολόγησης και στατιστι¬ 
κής επεξεργασίαςτωνστοιχείωντηςταξινόμησης, καθώς 
και εκπροσώπησης της χώρας μας στα αρμόδια όργανα 
της Ευρωπαϊκής Ένωσης για θέματα τεχνολογίας και ποι¬ 
ότητας του κρέατος και των προϊόντων. 

Άρθρο 3 

Χορήγηση βεβαιώσεων από τις Σχολές Επαγγελμάτων 
Κρέατος 

1 .Οι Σχολές Επαγγελμάτων Κρέατος (ΣΕΚ) λειτουρ¬ 
γούν με βάση ειδικά προγράμματα που περιλαμβάνουν 
θεωρητική διδασκαλία και πρακτική εξάσκηση, εκπαι¬ 
δεύουν τους κρεοπώλες, τους εκδοροσφαγείς, τους κτη¬ 
νιάτρους κ.λ.π., που ασκούν τον έλεγχο στα κρεοπωλεία 
ή στα σφαγεία, σύμφωνα με τις επαγγελματικές, επιστη¬ 
μονικές και τεχνολογικές εξελίξεις στον τομέα της τεχνο¬ 
λογίας και εμπορίας του κρέατος και της ποιότητας των 
σφαγίων, τους σπουδαστές των Σχολών Τουριστικών 
Επαγγελμάτων και τους μετεκπαιδευομένους μισθωτούς 
των τουριστικών επιχειρήσεων, κατά περίπτωση, σε θέ¬ 
ματα υγιεινής, αγοράς, τεχνολογίας, οικονομίας και ορ¬ 
θολογικής αξιοποίησης του κρέατος, των παραπροϊό¬ 
ντων και υποπροϊόντωντων σφαγίων, τηρούν μητρώα των 
εκπαιδευομένων και χορηγούν βεβαιώσεις στους δικαι¬ 
ούχους. 

2. Οι ιδιοκτήτες ή υπάλληλοι κρεοπωλείου ή οι τεχνίτες 
εργαστηρίων επεξεργασίας καιτυποποίησης κρεάτων, οι 
οποίοι ασκούν το επάγγελμα μετά τις 20-12-1988 ή προτί- 
θενται για πρώτη φορά να ασχοληθούν σε κρεοπωλείο ή 
εργαστήριο κρεάτων με τον τεμαχισμό, την αποστέωση, 
την περιποίηση, την παρουσίαση ή και με την πώληση των 
κρεάτων, υποχρεούνται, προκειμένου να ασκήσουν το 
επάγγελμα του κρεοπώλη να είναι κάτοχοι «βεβαίωσης ή 
πιστοποιητικού επαγγελματικής ικανότητας κρεοπώλη». 

Η βεβαίωση ή το πιστοποιητικό επαγγελματικής ικανό¬ 
τητας κρεοπώλη χορηγείται είτε από τις Σχολές Επαγ¬ 
γελμάτων Κρέατος Αθηνών και Θεσσαλονίκης, είτε από 
αντίστοιχες σχολές των κρατών-μελών της Ευρωπαϊκής 
Ένωσης ή τρίτης χώρας. 

Η αναγνώριση της αντιστοιχίας των Σχολών Επαγγελ¬ 
μάτων Κρέατος της αλλοδαπής γίνεται από τη Δ/νση Κτη¬ 
νιατρικής Δημόσιας Υγείας του Υπουργείου Γεωργίας, 
ύστερα από την υποβολή των σχετικών δικαιολογητικών 
των ενδιαφερομένων μέσω των Σχολών Επαγγελμάτων 
Κρέατος Αθηνών και Θεσσαλονίκης, οι οποίες εισηγού- 
νται σχετικά με τη χορήγηση ή μη αναγνώρισης της αντι¬ 
στοιχίας. Τα απαιτούμενα για την αναγνώριση δικαιολο- 
γητικά είναι: 

α) «Βεβαίωση κρεοπώλη» ή «πιστοποιητικό επαγγελμα¬ 
τικής ικανότητας κρεοπώλη», συνοδευόμενο από επίση¬ 
μη μετάφραση στην ελληνική γλώσσα, που έχει χορηγη¬ 
θεί από κρατική Σχολή Επαγγελμάτων Κρέατος ή Τεχνι¬ 
τών Κρέατος της αλλοδαπής. 

β) Σε περίπτωση που ο ενδιαφερόμενος δεν είναι κάτο¬ 
χος βεβαίωσης ή πιστοποιητικού επαγγελματικής ικανό¬ 
τητας που έχει χορηγηθεί κατευθείαν από κρατικό ίδρυμα 
της αλλοδαπής, αλλά από άλλο φορέα (Ιδιωτική Σχολή ή 
Σύλλογο ή Σωματείο Κρεοπωλών), θα πρέπει να προσκο¬ 
μίσει βεβαίωση επίσημης αναγνώρισης του φορέα αυτού 

από κρατική υπηρεσία (Υπουργείο Παιδείας, Γεωργίας, 
Ανάπτυξης κλπ.). 

3. Οι λεπτομέρειες που αφορούν στη χρονική διάρκεια 
της εκπαίδευσης των ανωτέρω αναφερομένων , στον 
αριθμό της κάθε ομάδας, στη μορφή της εκπαίδευσης, 
στη διδασκόμενη ύλη, στις δοκιμασίες για την απόκτηση 
της σχετικής βεβαίωσης, καθορίζονται αναλυτικά στο Πα¬ 
ράρτημα I. 

4. Οι απαραίτητες πιστώσεις για τη λειτουργία των Σχο¬ 
λών εγγράφονται στον προϋπολογισμό του Κεντρικού 
Ταμείου Γεωργίας, Κτηνοτροφίας και Δασών. 

Για κάθε ώρα εργασίας των εκπαιδευτών των Σχολών 
Επαγγελμάτων Κρέατος Αθηνών και Θεσσαλονίκης, πέ¬ 
ραν του κανονικού τους ωραρίου, για την εκπαίδευση των 
υποψηφίων κρεοπωλών και εκδοροσφαγέων, σύμφωνα 
με τις διατάξεις του παρόντος διατάγματος, παρέχεται 
αποζημίωση έξι χιλιάδων (6.000) δραχμών, που μπορεί να 
αναπροσαρμόζεται με απόφαση των Υπουργών Οικονο¬ 
μικών και Γεωργίας. 

Η σχετική δαπάνη για την παροχή της αποζημίωσης της 
προηγουμένου εδαφίου βαρύνει τους ενδιαφερομένους 
κρεοπώλες και εκδοροσφαγείς. 

5. Στην Αγροτική Τράπεζα της Ελλάδας (ΑΤΕ) Αθηνών 
και Θεσσαλονίκης συνιστώνται αντίστοιχα λογαριασμοί 
με τίτλο «Δικαιώματα αποζημιώσεως των εκπαιδευτών 
της Σχολής Επαγγελμάτων Κρέατος Αθηνών» και «Δικαι¬ 
ώματα αποζημιώσεως των εκπαιδευτών της Σχολής 
Επαγγελμάτων Κρέατος Θεσσαλονίκης» με δικαιούχους 
τους εκπαιδευτές των ως άνω σχολών. Η σχετική δαπάνη 
για τη διατήρηση των λογαριασμών βαρύνει τους ενδια¬ 
φερομένους κρεοπώλες και εκδοροσφαγείς. 

6. Στην αίτηση των ενδιαφερομένων κρεοπωλών και εκ¬ 
δοροσφαγέων, με την οποία αιτούνται την πέραν του κα¬ 
νονικού ωραρίου εκπαίδευσή τους στις σχολές, επισυνά¬ 
πτεται υποχρεωτικά τριπλότυπο καταθέσεως στους λο¬ 
γαριασμούς της ΑΤΕ της προηγούμενης παραγράφου 
κατά περίπτωση ποσού ίσου με τη δικαιούμενη αποζη¬ 
μίωση, ανάλογα με τις ώρες υπερωριακής απασχόλησης 
των εκπαιδευτών. Το ποσό της παρούσας παραγράφου 
κατατίθεται υπέρ των εκπαιδευτώντης οικείας σχολής και 
προσδιορίζεται ύστερα από έκδοση υπηρεσιακού σημει¬ 
ώματος του Διευθυντή της οικείας σχολής, που επιδίδεται 
στους ενδιαφερομένους κρεοπώλες και εκδοροσφαγείς 
για την περαιτέρω κατάθεσή του. 

7. Η ανάληψη και καταβολή στους δικαιούχους εκπαι¬ 
δευτές γίνεται με κατάσταση που συντάσσεται σύμφωνα 
με τα όσα ισχύουν για τις πρόσθετες αμοιβές των δημο¬ 
σίων υπαλλήλων, σε συνεργασία με την ΑΤΕ. 

8. Σε περιπτώσεις που σε σφαγεία δεν υπάρχουν εκδο- 
ροσφαγείς για την κάλυψη των αναγκών σφαγής, τις ερ¬ 
γασίες που διενεργούνται στα σφαγεία μπορεί να εκτε- 
λούν οι κάτοχοι των ζώων, υπό την προϋπόθεση ότι θα 
έχουν υποστεί την εκπαίδευση του παραδοσιακού εκδο¬ 
ροσφαγέα, εντός των χρονικών ορίων που προβλέπονται 
από τις διατάξεις του παρόντος διατάγματος (άρθρο 1 
παρ.3). 

9. Οι παραδοσιακοί, κατά τους ορισμούς του άρθρου 2, 
κρεοπώλες και εκδοροσφαγείς, προκειμένου να τους επι- 
τραπεί να συνεχίζουν να ασκούντο επάγγελμά τους, υπο- 
χρεούνται μέσα στις προθεσμίες που αναφέρονται στις 
παρ. 2 και 3 του άρθρου 1 να εφοδιασθούν με βεβαίωση 
από την οποία να προκύπτει η ιδιότητα του «παραδοσια¬ 
κού κρεοπώλη» ή «παραδοσιακού εκδοροσφαγέα». 


10. Το επαγγελματικό σωματείο των Κρεοπωλών, τοπι¬ 
κό ή πανελλήνιο ή το αντίστοιχο των Τεχνιτών Εργαστη¬ 
ρίων Επεξεργασίας και Τυποποίησης Κρέατος ή Εκδορο¬ 
σφαγέων, καταρτίζει κατά περίπτωση μητρώο των παρα¬ 
δοσιακών κρεοπωλών ή των παραδοσιακών 
εκδοροσφαγέων, το οποίο θεωρείται αμέσως μετά τη για 
πρώτη φορά κατάρτισή του και έκτοτε στις αρχές κάθε 
χρόνου από την οικεία νομαρχιακή κτηνιατρική υπηρεσία. 

Σε περίπτωση που δεν υπάρχει επαγγελματικό σωμα¬ 
τείο, το μητρώο καταρτίζεται από την οικεία νομαρχιακή 
κτηνιατρική υπηρεσία σε συνεργασία με τις άλλες εμπλε¬ 
κόμενες νομαρχιακές υπηρεσίες. 

Η δαπάνη κατάρτισης του μητρώου καλύπτεται με ει¬ 
σφορά των ενδιαφερομένων για τη λήψη βεβαίωσης πα¬ 
ραδοσιακού κρεοπώλη ή παραδοσιακού εκδοροσφαγέα. 
Το ύψος της εισφοράς καθορίζεται από το Διοικητικό 
Συμβούλιο του αντίστοιχου σωματείου ή από την οικεία 
Δ/νση Κτηνιατρικής (σε περίπτωση που δεν υπάρχει σω¬ 
ματείο) και εγκρίνεται από τον οικείο Νομάρχη. 

11. Οι λεπτομέρειες για τα απαιτούμενα δικαιολογητι- 
κά, τη μορφή και διάρκεια παρακολούθησης των θεωρη¬ 
τικών μαθημάτων και των πρακτικών επιδείξεων καθώς 
και τον τύπο της χορηγούμενης βεβαίωσης παραδοσια¬ 
κού κρεοπώλη ή παραδοσιακού εκδοροσφαγέα καθορί¬ 
ζονται στο Παράρτημα II. 

12. Προκειμένου να δοθεί σε ενδιαφερόμενο που έχει τα 
απαιτούμενα προσόντα βεβαίωση παραδοσιακού κρεο¬ 
πώλη ή παραδοσιακού εκδοροσφαγέα, υποχρεούται αυ¬ 
τός να προσκομίσει στην οικεία Κτηνιατρική Υπηρεσία τα 
δικαιολογητικάπου καθορίζονται στο Παράρτημα II και να 
παρακολουθήσει σειρά θεωρητικών μαθημάτων και επι¬ 
δείξεων τεμαχισμού σφαγίων ζώων για κρεοπώλες ή σει¬ 
ρά θεωρητικών μαθημάτων και επιδείξεων εκδοροσφα¬ 
γής σφαγίων ζώων για εκδοροσφαγείς, οι οποίες διενερ- 
γούνται από τις Σχολές Επαγγελμάτων Κρέατος, σε 
συνεργασία με την κατά περίπτωση νομαρχιακή κτηνια¬ 
τρική υπηρεσία, στην έδρα του Νομού ή της Επαρχίας 
των ενδιαφερομένων, μέσα στα πλαίσια των νομοθετημέ¬ 
νων προδιαγραφών τεμαχισμού και εκδοροσφαγής των 
σφαγίων ζώων. 

Η Νομαρχιακή Κτηνιατρική Υπηρεσία καταρτίζει πίνα¬ 
κες των παραδοσιακών κρεοπωλών ή εκδοροσφαγέων, 
που ενδιαφέρονται να παρακολουθήσουν την εκπαίδευ¬ 
ση και μεριμνά για τη συγκρότηση ομάδων εκπαιδευομέ- 
νων, την εξασφάλιση εκπαιδευτών από τη Σχολή και τη 
διενέργεια γενικά της εκπαίδευσης. 

Μετά το πέρας των επιδείξεων η Σχολή Επαγγελμάτων 
Κρέατος καταχωρεί σε μητρώο όσους παρακολούθησαν 
επιτυχώς τις ανωτέρω επιδείξεις και χορηγεί στον παρα- 
κολουθήσαντα, κατά περίπτωση, τη βεβαίωση παραδο¬ 
σιακού κρεοπώλη ή παραδοσιακού εκδοροσφαγέα. 

Άρθρο 4 

Διαδικασία χορήγησης βεβαίωσης 

1. Οι ενδιαφερόμενοι προκειμένου να αποκτήσουν «βε¬ 
βαίωση κρεοπώλη» ή «βεβαίωση εκδοροσφαγέα» πρέπει 
να υποβάλουν αίτηση συνοδευόμενη από απολυτήριο 
υποχρεωτικής εκπαίδευσης, μέσω της οικείας Δ/νσης 
Κτηνιατρικής της Νομαρχιακής Αυτοδιοίκησης ή απευ¬ 
θείας στις Σχολές Επαγγελμάτων Κρέατος, οι οποίες 
όταν συγκεντρώσουντον απαιτούμενο αριθμό ατόμων θα 
προβούν στην εκπαίδευση των ενδιαφερομένων. 

2. Η διαδικασία υποβολής αίτησης της παραγράφου 1 

εφαρμόζεται και στην περίπτωση παραδοσιακών κρεο¬ 
πωλών ή παραδοσιακών εκδοροσφαγέων, οι οποίοι επι¬ 
θυμούν να λάβουν επιπρόσθετα βεβαίωση κρεοπώλη ή 
εκδοροσφαγέα. Η χρονική διάρκεια εκπαίδευσης των 
ανωτέρω παραδοσιακών κρεοπωλών ή παραδοσιακών 
εκδοροσφαγέων δεν θα υπερβαίνειτοήμισυ της χρονικής 
διάρκειας της εκπαίδευσης που προβλέπεται για τους 
κρεοπώλες και εκδοροσφαγείς αντίστοιχα, η οποία καθο¬ 
ρίζεται στο Παράρτημα I του παρόντος. 

Άρθρο 5 

Έλεγχος εφαρμογής 

Για τον έλεγχο εφαρμογής του παρόντος διατάγματος 
οι βεβαιώσεις των κρεοπωλών ή επικυρωμένα αντίγραφα 
αυτών, κατατίθενται στον ιδιοκτήτη ή στον υπεύθυνο 
υπάλληλο του κρεοπωλείου, που ορίζεται για το σκοπό 
αυτόν, οι δε βεβαιώσεις των εκδοροσφαγέων κατατίθε¬ 
νται στο διευθυντή των σφαγειοτεχνικών εγκαταστάσε¬ 
ων. Τα ανωτέρω είναι στη διάθεση κάθε αρμόδιας αρχής 
για έλεγχο. 

Άρθρο 6 

Κυρώσεις 

1. Στους ιδιοκτήτες κρεοπωλείων, εργαστηρίων τεμαχι¬ 
σμού κρέατος και σφαγείων στα οποία απασχολούνται με 
τον τεμαχισμό και το χειρισμό κρέατος και τη σφαγή των 
ζώων άτομα που στερούνταιτων από τις διατάξεις του πα¬ 


ρόντος προβλεπομένων βεβαιώσεων, επιβάλλεται χρη¬ 
ματική ποινή 500.000 έως 1.000.000 δραχμών και σε πε¬ 
ρίπτωση υποτροπής ανάκληση της άδειας λειτουργίας 
της επιχείρησης. 

2. Το πρόστιμο της προηγουμένης παραγράφου 1 επι¬ 
βάλλεται, με εισήγηση της οικείας νομαρχιακής κτηνια¬ 
τρικής υπηρεσίας, μετά προηγούμενη ακρόαση του εν¬ 
διαφερομένου, με απόφασητου οικείου νομάρχη, η οποία 
είναι προσωρινά εκτελεστή ανεξάρτητα της άσκησης έν¬ 
δικων μέσων και γνωστοποιείται νόμιμα στον ενδιαφερό¬ 
μενο, βεβαιώνεται ως έσοδο του κρατικού προϋπολογι¬ 
σμού και εγγράφεται στον αντίστοιχο ειδικό φορέα και 
ΚΑΕ αυτού, εισπράττεται δε κατά τις διατάξεις του Κώδι¬ 
κα Είσπραξης Δημοσίων Εσόδων (Κ.Ε.Δ.Ε.). 

Άρθρο 7 

Καταργούμενες διατάξεις 

Από τη δημοσίευση του παρόντος διατάγματος καταρ- 
γείται το π.δ.468/1990 «Όροι και προϋποθέσεις επαγγελ¬ 
ματικής εκπαίδευσης των υποψηφίων κρεοπωλών και εκ¬ 
δοροσφαγέων» (Α 180). 

Άρθρο 8 
Παραρτήματα 

Κατωτέρω παρατίθενται τα Παραρτήματα I και II και τα 
υποδείγματα I και II, τα οποία αποτελούν αναπόσπαστο 
μέρος του παρόντος διατάγματος και έχουν ως εξής: 

ΠΑΡΑΡΤΗΜΑ I 

Λεπτομέρειες που αφορούν οτην εκπαίδευση των υποψηφίων 
κρεοπωλών και εκδοροσφαγέων 
1. Για τους κρεοπώλες: 
α) Χρονική διάρκεια εκπαίδευσης: 

Η χρονική διάρκεια της εκπαίδευσης καθορίζεται σε τριακόσιες (300) ώρες συνολικά, δηλαδή πέντε (5) ώρεςτηνημέ- 
ρα επί πέντε (5) ημέρες την εβδομάδα επί δώδεκα (12) συνεχείς εβδομάδες, εκ των οποίων, θεωρητική διδασκαλία 
ογδόντα πέντε (85) ώρες, πρακτική εκπαίδευση εκατό (100) ώρες, εκπαιδευτικές επισκέψεις δέκα πέντε (15) ώρες και 
πρακτική εξάσκηση σε επιλεγμένα από τις Δ/νσεις Κτηνιατρικής ή τις Σχολές Επαγγελμάτων Κρέατος κρεοπωλεία εκα¬ 
τό (100) ώρες. 

Για τους κρεοπώλες οι οποίοι είναι κάτοχοι βεβαίωσης κρεοπώλη που αποκτήθηκε σε χώρα μέλος της Ευρωπαϊκής 
Ένωσης ή σε τρίτη χώρα, προκειμένου να χαρακτηριστεί σαν ισότιμη, σύμφωνα με τα προβλεπόμενα στηνπαρ. 2 του 
άρθρου 3 του παρόντος, η χρονική διάρκεια της εκπαίδευσης καθορίζεται σε τουλάχιστον διακόσιες (200) ώρες συ¬ 
νολικά, από τις οποίες τουλάχιστον οι εκατό (100) είναι πρακτική εκπαίδευση, οι τριάντα (30) θεωρητική διδασκαλία 
και οι είκοσι (20) εκπαιδευτικές επισκέψεις, 
β) Αριθμός εκπαιδευομένων: 

Ο αριθμός των εκπαιδευομένων της κάθε ομάδας καθορίζεται μέχρι είκοσι (20) άτομα, 
γ) Μορφή εκπαίδευσης: 

Η εκπαίδευση περιλαμβάνει: 

αα) Θεωρητική διδασκαλία με τη βοήθεια κατάλληλων εποπτικών μέσων. 

ββ) Πρακτική εκπαίδευση στα εργαστήρια των Σχολών Επαγγελμάτων Κρέατος ή σε επιλεγμένες από αυτές εγκα¬ 
ταστάσεις. 

γγ) Εκπαιδευτικές επισκέψεις σε επιχειρήσεις εκτροφής και σφαγής σφαγίων ζώων και σε επιχειρήσεις επεξεργα¬ 
σίας, συντήρησης και εμπορίας κρεάτων γενικώς, 
δδ) Πρακτική εξάσκηση σε κρεοπωλεία ή άλλες εγκαταστάσεις κρέατος, 
δ) Διδασκόμενη ύλη: 

Η διδασκόμενη ύλη περιλαμβάνει τα παρακάτω θεωρητικά θέματα και τις αντίστοιχες κατά περίπτωση πρακτικές 
ασκήσεις: 

αα) Θέματα γενικού χαρακτήρα: 

(1) Γενικά για τα τρόφιμα ζωικής προέλευσης και στοιχεία διατροφής του ανθρώπου. 

(2) Στοιχεία ανατομίας και φυσιολογίας των θηλαστικών (θεωρητικά και πρακτικά). 

(3) Στοιχεία παθολογίας των σφαγίων ζώων και των πτηνών 

(4) Στοιχεία ζωοτεχνίας, διατροφής και εκτιμητικής των σφαγίων ζώων και πτηνών. 

(5) Γενικά για τα ορνιθοειδή, κουνέλια και θηράματα. 

(6) Δομές των Κτηνιατρικών Υπηρεσιών του Υπουργείου Γεωργίας. 

(7) Γ ενικά για την ίδρυση, συγκρότηση και λειτουργία των σφαγείων και πτηνοσφαγείων. 

(8) Υγιεινή εγκαταστάσεων, εξοπλισμού και προσωπικού. 

(9) Γ ενικά περί εμπορίας σφαγίων ζώων, κρεάτων, παραπροϊόντων και υποπροϊόντων σφαγής, 
ββ) Θέματα ειδικού χαρακτήρα: 

(1) Στοιχεία εκτίμησης των διαφόρων ειδών και κατηγοριών σφαγίων ζώων και πτηνών. 

(2) Προστασία των ζώων και υγιεινή μεταφορά των σφαγίων ζώων και πτηνών. 

(3) Διαδικασία μετατροπής των σφαγίων ζώων και των πτηνών σε κρέας και κτηνιατρικός έλεγχος (υγειονομικός και 
ποιοτικός) στην εκτροφή, στο σφαγείο, στη μεταφορά και στην αποθήκευση στο κρεοπωλείο. 

(4) Ποιοτική κατάταξη (ταξινόμηση) των διαφόρων ειδών σφαγίων, των σφαγίων των πτηνών και τεμαχισμός (κοπή) 
των σφαγίων σε τεμάχια χονδρικής και λιανικής πώλησης. 

(5) Οργάνωση, εξοπλισμός και διαχείριση κρεοπωλείου. 

(6) Απόδοση σε σφάγιο κατά τη σφαγή ενός σφαγίου ζώου και απόδοση ενός σφαγίου σε κρέας στο κρεοπωλείο και 
εκατοστιαία αναλογία των διαφόρων κομματιών κρέατος, παραπροϊόντων και υποπροϊόντων σφαγής. 

(7) Γ ενικά για το κρέας (ιστολογική υφή, χημική σύσταση, φυσιολογικές μεταβολές, θρεπτική αξία και μαγειρική αξιο¬ 
ποίηση του κρέατος). 

(8) Παράγοντες αλλοίωσης του κρέατος και διάφορες αλλοιώσεις. 

(9) Εργαστήρια επεξεργασίας και τυποποίησης νωπών, κατεψυγμένων κρεάτων και παραπροϊόντων σφαγής (υλικά 
συσκευασίας και ενδείξεις). 

(10) Μέθοδοι συντήρησης κρεάτων και παραπροϊόντων σφαγής (ψύξη, κατάψυξη και υπερκατάψυξη). 

(11) Ισχύουσα νομοθεσία. 

ε) Δοκιμασίες για την απόκτηση βεβαίωσης κρεοπώλη: 

Όταν ολοκληρωθεί ο κύκλος των θεωρητικών μαθημάτων, των πρακτικών εκπαιδεύσεων, των εκπαιδευτικών επι¬ 
σκέψεων και της πρακτικής εξάσκησης, χορηγείται από τις Σχολές Επαγγελμάτων Κρέατος του Υπουργείου Γεωργίας 
βεβαίωση κρεοπώλη στους εκπαιδευόμενους, ύστερα από σχετική επιτυχή εξέτασή τους. Η εξέταση αυτή περιλαμ¬ 
βάνει θεωρητικό και πρακτικό μέρος πάνω στην ύλη που διδάχθηκε και διενεργείται από το σύνολο του διδακτικού προ¬ 
σωπικού της Σχολής. 

στ) Τύπος παρεχόμενης βεβαίωσης κρεοπώλη: 

Ο τύπος της παρεχόμενης βεβαίωσης είναι αυτός που περιγράφεται στο Υπόδειγμα I του παρόντος διατάγματος. 

2. Για τους εκδοροσφαγείς: 

α) Χρονική διάρκεια εκπαίδευσης: 

Γ ια την εκπαίδευση των εκδοροσφαγέων ισχύουν οι περιπτώσεις α, β και γ της παρ. 1 του παρόντος παραρτήματος, 
με εξαίρεση τις ώρες εκπαίδευσης που ορίζονται σε είκοσι πέντε (25) ώρες θεωρητική διδασκαλία, διακόσιες εξήντα 
(260) ώρες πρακτική εξάσκηση υπό την επίβλεψη των κτηνιάτρων των σφαγείων και των Σχολών Επαγγελμάτων Κρέ¬ 
ατος και δέκα πέντε (15) ώρες εκπαιδευτικές επισκέψεις. 

β) Διδασκόμενη ύλη: 

Η διδασκόμενη ύλη περιλαμβάνει τα παρακάτω θέματα και τις αντίστοιχες κατά περίπτωση πρακτικές ασκήσεις: 

αα) Θέματα γενικού χαρακτήρα: 

(1) Γενικά για τα τρόφιμα ζωικής προέλευσης και στοιχεία διατροφής του ανθρώπου. 

(2) Διάφορα είδη σφαγίων ζώων και αντίστοιχες φυλές. 

(3) Στοιχεία ανατομίας και φυσιολογίας των θηλαστικών (θεωρητικά και πρακτικά). 

(4) Στοιχεία παθολογίας των σφαγίων ζώων και επαγγελματικές ασθένειες. 

(5) Υγιεινή κατάσταση των εγκαταστάσεων, του εξοπλισμού και του προσωπικού. 

(6) Δομές των Κτηνιατρικών Υπηρεσιών του Υπουργείου Γ εωργίας. 

ββ) Θέματα ειδικού χαρακτήρα: 

(1) Γενικά για την ίδρυση, συγκρότηση, εξοπλισμό και λειτουργία των σύγχρονων σφαγείων. 

(2) Κανονισμός λειτουργίας των σφαγείων. 

(3) Υγιεινή μεταφορά των σφαγίων ζώων από την εκτροφή στο σφαγείο και σωστή παραμονή τους στους χώρους του 
σφαγείου μέχρι τη σφαγή τους. 

(4) Διαδικασία μετατροπής των ζώων σε σφάγια, παραπροϊόντα και υποπροϊόντα σφαγής (αναισθητοποίηση, αφαί¬ 
μαξη, εμφύσηση, εκδορά και αποτρίχωση). 

(5) Κτηνιατρικός υγειονομικός έλεγχος των σφαγίων, των παραπροϊόντων και υποπροϊόντων σφαγής στο σφαγείο. 

(6) Οικονομική σημασία και αξιοποίηση των υποπροϊόντων σφαγής στις ειδικές επιχειρήσεις επεξεργασίας τους. 

(7) Ισχύουσα νομοθεσία που ρυθμίζει τα θέματα της παρούσας υποπερίπτωσης. 

γ) Δοκιμασίες για την απόκτηση βεβαίωσης εκδοροσφαγέα: 

Ακολουθείται η ίδια διαδικασία της περίπτωσης ε της παρ. 1 του Παραρτήματος I για την εκπαίδευση των κρεοπω¬ 
λών 

δ) Τύπος παρεχόμενης βεβαίωσης εκδοροσφαγέα: 

Τύπος της παρεχόμενης βεβαίωσης εκδοροσφαγέα είναι αυτός που περιγράφεται στο υπόδειγμα I του παρόντος 
διατάγματος. 

ΠΑΡΑΡΤΗΜΑ II 

Διαδικασία απόκτησης βεβαίωσης παραδοσιακού κρεοπώλη 
και παραδοσιακού εκδοροσφαγέα 

1. Απαιτούμενα δικαιολογητικά: 

α) Βεβαίωση εγγραφής από το αντίστοιχο επαγγελματικό σωματείο (όπου αυτό υπάρχει), 
β) Αντίγραφο ασφαλιστικού βιβλιαρίου από όπου προκύπτεις ιδιότητά του. 
γ) Βιβλιάριο υγείας. 

δ) Βεβαίωση οικονομικών υπηρεσιών από όπου προκύπτει η ενασχόλησή του με το αντικείμενο, 
ε) Προκειμένου για τους εκδοροσφαγείς βεβαίωση της αρμόδιας κτηνιατρικής αρχής. 

Ο ενδιαφερόμενος θα προσκομίζει, μαζί με αίτησή του, δύο τουλάχιστον από τα ανωτέρω δικαιολογητικά που να δια¬ 
σφαλίζουν την επαγγελματική του ιδιότητα στην οικεία νομαρχιακή κτηνιατρική υπηρεσία, η οποία είναι αρμόδια για 
τη διαβίβασή τους στην αρμόδια Σχολή Επαγγελμάτων Κρέατος. 

2. Μορφή και διάρκεια θεωρητικών και πρακτικών μαθημάτων: 
α) Για τον παραδοσιακό κρεοπώλη: 

αα) Στοιχεία υγιεινής και τεχνολογίας του κρέατος και γενικά των τροφίμων, διατροφής του ανθρώπου, ανατομικής 
και φυσιολογίας των ζώων, ζωοτεχνίας, ζωοανθρωπονόσοι και επαγγελματικά νοσήματα. 

ββ) Κοπή, αποστέωση καιπαρουσίαση βοείου, χοιρείου καιαιγοπροβείου σφαγίουπου θα γίνεται στην έδρα των Σχο¬ 
λών Επαγγελμάτων Κρέατος ή των οικείων νομαρχιακών κτηνιατρικών υπηρεσιών και θα διαρκεί πέντε έως δέκα (5-10) 
ημέρες. 

β) Για τον παραδοσιακό εκδοροσφαγέα: 

αα) Στοιχεία υγιεινής και τεχνολογίας του κρέατος, ανατομικής και ζωοτεχνίας, ζωοανθρωπονόσοι και επαγγελμα¬ 
τικά νοσήματα. 

ββ) Παρουσίαση της διαδικασίας σφαγής (αναισθητοποίηση, σφαγή, αφαίμαξη, εκσπλαχνισμός, εκδορά, αποτρί¬ 
χωση, αποπτίλωση και τεμαχισμός) η οποία θα γίνεται όπως στην προηγούμενη περίπτωση και θα διαρκεί 5-10 ημέρες. 

3. Τύπος χορηγούμενης βεβαίωσης: 

Ο τύπος της χορηγούμενης βεβαίωσης είναι αυτός που περιγράφεται στο Υπόδειγμα II του παρόντος διατάγματος. 

ΥΠΟΔΕΙΓΜΑ I 

Θέση φωτογραφίας Αριθ. Μητρώου. 

ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΓΕΩΡΓΙΑΣ 
ΒΕΒΑΙΩΣΗ 

(*) 

Η ΣΧΟΛΗ ΕΠΑΓΓΕΛΜΑΤΩΝ ΚΡΕΑΤΟΣ. 

ΧΟΡΗΓΕΙ 

Στ. του . 

και της . που γεννήθηκε στ. 

. οδός . αριθ. 

που παρακολούθησε ανελλιπώς τη θεωρητική και πρακτική εκπαίδευση 

από .μέχρι.και υπέστη τις νόμιμες δοκιμασίες την 

. σύμφωνα με το προεδρικό διάταγμα .και κρίθηκε ικαν.... τη βεβαίωση 

(**) . 


Αθήνα . 

Ο Διευθυντής της Σχολής 
(Υπογραφή) 


* Κατά περίπτωση βεβαίωση κρεοπώλη ή εκδοροσφαγέα 

** Κατά περίπτωση βεβαίωση του κρεοπώλη ή του εκδοροσφαγέα 

Θέση φωτογραφίας 


ΥΠΟΔΕΙΓΜΑ II 

ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΓΕΩΡΓΙΑΣ 
ΒΕΒΑΙΩΣΗ 


(*) 

Η ΣΧΟΛΗ ΕΠΑΓΓΕΛΜΑΤΩΝ ΚΡΕΑΤΟΣ 
ΒΕΒΑΙΩΝΕΙ 


Ότι ο/η .του .. 

και της .που γεννήθηκε στ. 

την.και κατοικεί στ. 

.οδός 


παρακολούθησε σειρά επιδείξεων (**) σύμφωνα με το προεδρικό διάταγμα 
μέχρι. 


Αθήνα,. 

Ο Διευθυντής της Σχολής 
(Υπογραφή) 


Αριθ.Μητρώου 


.αριθ 

από. 


* Κατά περίπτωση βεβαίωση παραδοσιακού κρεοπώλη ή εκδοροσφαγέα 
** Κατά περίπτωση: α) Για τον παραδοσιακό κρεοπώλη κοπής, αποστέωσης και 
παρουσίασης. 

β) Γ ια τον παραδοσιακό εκδοροσφαγέα ολόκληρης της δια¬ 
δικασίας σφαγής σφαγίων ζώων. 

Στον Υφυπουργό Γεωργίας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 4 Απριλίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΥΦΥΠ. ΟΙΚΟΝΟΜΙΚΩΝ 

Ν. ΧΡΙΣΤΟΔΟ ΥΛΑΚΗΣ 

ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

ΓΕΡ. ΑΡΣΕΝΗΣ 


ΥΦΥΠ. ΑΝΑΠΤΥΞΗΣ 

I. ΧΑΡΑΛΑΜΠΟΥΣ 


ΥΦΥΠ. ΓΕΩΡΓΙΑΣ 

ΠΑΡ. ΦΟΥΝΤΑΣ 


ΥΓΕΙΑΣ ΚΑΙ ΠΡΟΝΟΙΑΣ 

ΛΑΜΠΡΟΣ ΠΑΠΑΛΗΜΑΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 127 
Τροποποίηση και συμπλήρωση του π.δ. 399/94 "Προστα¬ 
σία των εργαζομένων από τους κινδύνους που συνδέ¬ 
ονται με την έκθεση σε καρκινογόνους παράγοντες 
κατά την εργασία σε συμμόρφωση με την οδηγία του 
Συμβουλίου 90/394/ΕΟΚ" (221/Α) σε συμμόρφωση με 
την οδηγία 97/42/ΕΚ του Συμβουλίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. των άρθρων 1 (παράγραφοι 1, 2 και 3) και 3 του ν. 
1338/83 "Εφαρμογή του κοινοτικού δικαίου" (34/Α) όπως 
τροποποιήθηκαν αντίστοιχα με το άρθρο 6 του ν. 1440/84 
"Συμμετοχή της Ελλάδας στο κεφάλαιο, στα αποθεματικά 
και στις προβλέψεις της Ευρωπαϊκής Τράπεζας Επενδύ¬ 
σεων, στο κεφάλαιο της Ευρωπαϊκής Κοινότητος Άνθρα- 
κος και Χάλυβος και του Οργανισμού Εφοδιασμού ΕΨ- 
ΠΑΤΟΜ" (70/Α) με το άρθρο 65 του ν. 1892/90 "Για το εκ¬ 
συγχρονισμό και την ανάπτυξη και άλλες διατάξεις" 
(101 /Α) και 

β. της παραγράφου 2 του άρθρου δευτέρου του ν. 
2077/92 "Κύρωση της συνθήκης για την Ευρωπαϊκή Ένω¬ 
ση και των σχετικών πρωτοκόλλων και δηλώσεων που πε¬ 
ριλαμβάνονται στηντελική Πράξη" (136/Α). 

2. Τις διατάξεις του άρθρου 39 του ν. 1836/89 "Προώ¬ 
θηση της απασχόλησης και της επαγγελματικής κατάρτι¬ 
σης και άλλες διατάξεις" (79/Α). 

3. Τις διατάξεις των άρθρων 29 και 36 του νόμου 
1568/85 "Υγιεινή και Ασφάλειατωνεργαζομένων" (177/Α). 

4. Τις διατάξεις του άρθρου 29Ατου ν. 1558/85 "Κυβέρ¬ 
νηση και Κυβερνητικά Όργανα" (137/Α), που προστέθηκε 
με το άρθρο 27 του ν. 2081/92 "Ρύθμιση του θεσμού των 
Επιμελητηρίων κλπ." (154/Α) καιαντικαταστάθηκεαπότο 
άρθρο 1 παράγραφος 2α του ν. 2469/97 (38/Α). 

5. Την 8211/8-3-99 κοινή απόφαση του Πρωθυπουργού 
και της Υπουργού Εσωτερικών, Δημόσιας Διοίκησης και 
Αποκέντρωσης "Ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης Λεωνίδα Τζανή και Γεώργιο Φλωρίδη" (198/Β). 

6. Την με αριθμό 7/2-6-99 γνώμη του Συμβουλίου Υγιει¬ 
νής και Ασφάλειας της Εργασίας (ΣΥΑΕ). 

7. Ότι με την εφαρμογή των διατάξεων του παρόντος 
δεν θα προκληθεί πρόσθετη δαπάνη σε βάρος του κρατι¬ 
κού προϋπολογισμού ή προϋπολογισμού ΝΠΔΔ. 


8. Την με αριθμό 94/24-2-2000 γνωμοδότηση του Συμ¬ 
βουλίου Επικράτειας, μετά από πρόταση των Υπουργών 
Εθνικής Οικονομίας και Οικονομικών, Ανάπτυξης, Εργα¬ 
σίας και Κοινωνικών Ασφαλίσεων, Υγείας και Πρόνοιας 
και του Υφυπουργού Εσωτερικών, Δημόσιας Διοίκησης 
και Αποκέντρωσης αποφασίζουμε: 

Άρθρο 1 

Σκοπός - Αντικείμενο 

Σκοπός του παρόντος διατάγματος είναι η προσαρμο¬ 
γή της ελληνικής νομοθεσίας περί υγιεινής και ασφάλει¬ 
ας των εργαζομένων προς τις διατάξεις της οδηγίας 
97/42/ΕΚ του Συμβουλίου της 27ης Ιουνίου 1997 (ΕΈ. I. 
179/8-7-1997) "Για την πρώτη τροποποίηση της οδηγίας 
90/394/ΕΟΚ σχετικά με την προστασία των εργαζομένων 
από τους κινδύνους που συνδέονται με την έκθεση σε 
καρκινογόνους παράγοντες κατά την εργασία (έκτη ειδι¬ 
κή οδηγία κατά την έννοια του άρθρου 16 παράγραφος 1 
της οδηγίας 89/391/ΕΟΚ)". 

Άρθρο 2 

Τροποποίηση π.δ. 399/94 

1. Στο άρθρο 1 προστίθεται νέα παράγραφος 5 ως εξής: 
"5. Όσον αφορά: 

α. το μονομερές χλωριούχο βινύλιο για το οποίο ισχύει 
και το π.δ. 1179/80 "Περί προστασίας της υγείας των ερ¬ 
γαζομένων των εκτιθεμένων εις το μονομερές βινυλο- 
χλωρίδιον κατ’ εφαρμογήν της οδηγίας υπ’ αριθ. 78/610 
(ΕΕΝ. 197/12.12.78)" (302/Α), 
β. τον αμίαντο για το οποίο ισχύει και το π.δ. 70α/88 
"Προστασία των εργαζομένων που εκτίθενται σε αμίαντο 
κατά την εργασία" (31/Α) όπως τροποποιήθηκε με το 
175/97, (150/Α), καθώς και 

γ. το βενζόλιο για το οποίο ισχύουν και ο ν. 61/75 "Περί 
προστασίας των εργαζομένων εκ των κινδύνων των προ- 
ερχομένων έκτης χρήσεως βενζολίου ή προϊόντων περιε- 
χόντων βενζόλιο" (132/Α), ον. 492/76 "Περί κυρώσεως της 
ψηφισθείσης εν Γενεύη κατά το 1971 υπ'αριθμόν 136 Διε¬ 
θνούς Συμβάσεως Εργασίας, περί προστασίας έκτων κιν- 
δ ύ νων δηλητη ριάσεως των οφειλο μένω ν εις το βενζόλιον" 
(332/Α) και η ΥΑ 130879/87 "Τρόπος διενεργείας περιοδι¬ 
κού ελέγχου για τον υπολογισμό της συγκέντρωσης βεν¬ 
ζολίου στην ατμόσφαιρα των χώρων εργασίας" (341/Β), 
οι διατάξεις του παρόντος διατάγματος εφαρμόζονται 
όταν αυτές ευνοούν περισσότερο την ασφάλεια και την 
υγεία κατά την εργασία." 

2. Το άρθρο 2 αντικαθίσταται ως εξής: 

"Άρθρο 2 

Ορισμοί 

Γ ια τους σκοπούς του παρόντος διατάγματος: 

1. "Καρκινογόνος παράγοντας" σημαίνει: 
α. Ουσία η οποία ανταποκρίνεται στα κριτήρια για την 
ταξινόμηση ως καρκινογόνος παράγοντας στην κατηγο¬ 
ρία 1 ή 2, που παρατίθεται στο παράρτημα VI της ΚΥΑ 
378/94 "Επικίνδυνες ουσίες, ταξινόμηση, συσκευασία και 
επισήμανση αυτών σε συμμόρφωση προς την οδηγία του 
Συμβουλίου των Ευρωπαϊκών Κοινοτήτων 67/548/ΕΟΚ 
όπως έχει τροποποιηθεί και ισχύει" (705/Β), 
β. Παρασκεύασμα αποτελούμενο από μία ή περισσότε¬ 
ρες ουσίες οι οποίες αναφέρονται στο εδάφιο α), στο 
οποίο η συγκέντρωση μίας ή περισσότερων επιμέρους 
ουσιών ανταποκρίνεται στις απαιτήσεις ορίων συγκέ¬ 
ντρωσης για την ταξινόμηση του παρασκευάσματος 
στους καρκινογόνους παράγοντες κατηγορίας 1 ή 2 που 
ορίζονται: 

- στο παράρτημα I της ΚΥΑ 378/94 

- στο παράρτημα I της ΚΥΑ 1197/89 "Ταξινόμηση, συ- 
σκευασία και επισήμανση των επικινδύνων παρασκευα¬ 
σμάτων" (567/Β), όταν η (οι) ουσία (ες) δεν αναγράφονται 
στο παράρτημα I της ΚΥΑ 378/94 ή αναγράφονται σ’ αυτό 
χωρίς όρια συγκέντρωσης 

γ. Ουσία, παρασκεύασμα ή διαδικασία που αναφέρεται 
στο παράρτημα I του παρόντος, καθώς και ουσία ή παρα¬ 
σκεύασμα που εκλύεται μέσω διαδικασίας που αναφέρε- 
ται στο παράρτημα I του παρόντος, 

2. Οι όροι: "Έκθεση σε χημικό παράγοντα", "Οριακή τιμή 
έκθεσης", "Ανώτατη οριακή τιμή έκθεσης", Ένδειξη "Δέρ¬ 
μα" προσδιορίζονται στοπ.δ. 307/86 (135/Α) όπωςτροπο- 
ποιήθηκε με το 77/93 (34/Α) και το π.δ. 90/99 (94/Α) "Κα¬ 
θορισμός οριακών τιμών έκθεσης και ανώτατων οριακών 
τιμών έκθεσης των εργαζομένων σε ορισμένους χημικούς 
παράγοντες κατά την διάρκεια της εργασίαςτους σε συμ¬ 
μόρφωση με τις οδηγίες 91/322/ΕΟΚ και 96/94/ΕΚ της 
Επιτροπής και τροποποίηση και συμπλήρωση του π.δ. 
307/86 "Προστασία της υγείας των εργαζομένων που 
εκτίθενται σε ορισμένους χημικούς παράγοντες κατά την 
διάρκεια της εργασίας τους"(135/Α) όπως τροποποιήθη¬ 
κε με το π.δ. 77/93" 

3. Στο άρθρο 3 η παράγραφος 2 αντικαθίσταται ως 
εξής: 

"2. Στην εκτίμηση αυτή προσδιορίζεται η φύση, ο βαθ¬ 
μός και η διάρκεια της έκθεσης των εργαζομένων, ώστε 
να είναι δυνατό να αξιολογούνται όλοι οι κίνδυνοι για την 
ασφάλεια ή την υγεία των εργαζομένων και να καθορίζο¬ 
νται τα ληπτέα μέτρα. Επιπλέον, κατά την εκτίμηση του 
κινδύνου, πρέπει να λαμβάνονται υπόψη όλοι οι άλλοι 
τρόποι έκθεσης, όπως η απορρόφηση μέσα στο δέρμα 
ή/και δια του δέρματος." 

4. Στο άρθρο 5: 

α. Μετά την παράγραφο 3 προστίθεται νέα παράγρα¬ 
φος 4 ως εξής: 

"4. Η έκθεση δεν πρέπει να υπερβαίνει την οριακή τιμή 
έκθεσης ή την ανώτατη οριακή τιμή έκθεσης καρκινογό¬ 
νου παράγοντα η οποία ορίζεται στο παράρτημα III του 
παρόντος." 

β. Η παράγραφος 4 γίνεται παράγραφος 5. 

5. Το άρθρο 16 τροποποιείται ως εξής: 

α. Η εισαγωγή του άρθρου αντικαθίσταται ως εξής: 


"Προσαρτώνται και αποτελούν αναπόσπαστο μέρος 
του παρόντος το παράρτημα I που αναφέρεται στο άρθρο 
2 παράγραφος 3, το παράρτημα II που αναφέρεται στο 
άρθρο 14 παράγραφος 6 και το παράρτημα III που ανα- 
φέρεται στο άρθρο 5 παράγραφος 4 και έχουν ως ακο¬ 
λούθως:" 

β. Η παράγραφος 2 του Παραρτήματος I αντικαθίσταται 
ως εξής: 

"2. Εργασίες που συνεπάγονται έκθεση σε πολυκυκλι- 
κούς αρωματικούς υδρογονάνθρακες που περιέχονται 
μέσα στην αιθάλη άνθρακα, την ανθρακόπισσα ή την πισ¬ 
σάσφαλτο." 

γ. Στο Παράρτημα II προστίθεται νέα παράγραφος 3 ως 
εξής: 

"3. Ειδικότερα στους εργαζόμενους για τους οποίους 
καταδεικνύεται ότι υπάρχει κίνδυνος για την υγεία ή την 
ασφάλειάτους λόγω της έκθεσήςτους σε βενζόλιο, η επί¬ 
βλεψη της υγείας τους σύμφωνα με το άρθρο 14, περι¬ 
λαμβάνει κατ’ ελάχιστοντα παρακάτω μέτρα: 

α) Εμπεριστατωμένη, αμέσως μετά τη πρόσληψη του 
εργαζόμενου και πριν από την έκθεσή του σε βενζόλιο, 
κλινική ιατρική εξέταση ικανότητας και εργαστηριακές 
εξετάσεις οι οποίες περιλαμβάνουν: γενική εξέταση αί¬ 
ματος, προσδιορισμό του αριθμού αιμοπεταλίων, προσ¬ 
διορισμό του ποσού αιμοσφαιρίνης, μορφολογία ερυ¬ 
θρών αιμοσφαιρίων και χρωστικών δεικτών αυτών. 

β) Κλινική ιατρική εξέταση του εργαζόμενου μετά δίμη- 
νο από την έναρξη έκθεσης σε βενζόλιο και στη συνέχεια 
περιοδικά ανά εξάμηνο και εφ’ όσον κριθούναπαραίτητες 
και πρόσθετες εργαστηριακές εξετάσεις, για έλεγχο του 
χρόνου ροής πήξης του αίματος, συσταλτικότητας θρόμ¬ 
βου, ύπαρξης βενζολίου στον εισπνεόμενο αέρα και φαι¬ 
νολών στα ούρα. 

γ) Έκτακτη κλινική ιατρική εξέταση, μόλις εμφανιστούν 
συμπτώματα οιασδήποτε διαταραχής της υγείας, που εν¬ 
δέχεται να οφείλεται στην έκθεση του εργαζομένου σε 
βενζόλιο. 

δ) Συμπληρωματικές εξετάσεις κλινικές και εργαστη¬ 
ριακές όλωντων εργαζομένων στο χώρο που σημειώθηκε 
περίπτωση διαταραχής της υγείας από βενζόλιο ανά δί- 
μηνο εφ’ όσον παρατηρούνται νέες περιπτώσεις." 

δ. Προστίθεται νέο παράρτημα III ως εξής: 


"ΠΑΡΑΡΤΗΜΑ III 


Οριακές τιμές έκθεσης 


Χημικός 

Χημικός 

Νο ΟΑ3 (1) 

Σημείωση 

Οριακή Τιμή 

Ανώτατη 

Παράγοντας 

(Μοριακός) 



Έκθεσης 

Οριακή Τιμή Έκθεσης 


Τύπος 



ρρπι(3) πΐ9/πι3 (4) 

ρρίΠ ΗΙ9/Ι713 

Βενζόλιο 

06Η6 

71-43-2 

Δ (2) 

1 3,19 



(1) ΟΑ8: Αριθμός ΟίΐθτηίοαΙ Αόδίταοί δθτνίοθ 

(2) Δ: Είναι πιθανή η σημαντική αύξηση της συνολικής 
επιβάρυνσης του σώματος λόγω δερματικής έκθεσης 

(3) ρρπι: Μέρη ανά εκατομμύριο κατ’ όγκο στον αέρα 
(πιΙ/πι3) 

(4) ιτις|/πι3: Χιλιοστόγραμμα ανά κυβικό μέτρο αέρα σε 
θερμοκρασία 25 00 και πίεση 760 πιπι Υδραργύρου. 

Μεταβατικά μέτρα: Έως 3 έτη μετά την ημερομηνία 
έναρξης ισχύος του παρόντος, όπως αυτή ορίζεται στο 
άρθρο 4, η οριακή τιμή έκθεσης σε βενζόλιο είναι 3 ρρπι 
(= 9,57 ιτΐ9/ηη3)." 

Άρθρον 3 
Έναρξη ισχύος 

Η ισχύς του παρόντος διατάγματος αρχίζειτην 27 Ιουνί¬ 
ου 2000. 


Στον Υπουργό Εργασίας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 5 Απριλίου 2000 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜ. Δ/ΣΗΣ ΕΘΝ. ΟΙΚΟΝΟΜΙΑΣ ΚΑΙ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΛΕΩΝΙΔΑΣ ΤΖΑΝΗΣ ΓΙΑΝΝΟΣ ΠΑΠΑΝΤΩΝΙΟΥ 

ΑΝΑΠΤΥΞΗΣ 1 2 3 4 ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΕΥΑΓΓΕΛΟΣ ΒΕΝΙΖΕΛΟΣ ΜΙΛΤ. ΠΑΠΑΪΩΑΝΝΟΥ 

ΥΓΕΙΑΣ ΚΑΙ ΠΡΟΝΟΙΑΣ 

ΛΑΜΠΡΟΣ ΠΑΠΑΛΗΜΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




